પલાઝો : સિન્થેટિક પલાઝો એ એક મલ્ટિપર્પઝ વેઅર કહી શકાય જે પલાઝોમાં નૉર્મલ ફ્લૅર કરતાં વધારે ફ્લૅર હોય એને ફ્લૅરી પલાઝો કહેવાય. સિન્થેટિક ફૅબ્રિકમાં જ ફ્લૅરી પલાઝો સારાં લાગે, કારણ કે જે પ્રમાણેનો ઘેર હોય એ પ્રમાણે સિન્થેટિક ફૅબ્રિક શેપ લઈ લે છે અને ફૉલ પણ સારો પડે છે અને જાડા પણ નથી દેખાતા. સિન્થેટિક પલાઝો જો ટ્રાન્સપરન્ટ હોય તો એની અંદર કૉન્ટ્રાસ્ટ કલરનું શાઇનિંગ લેગિંગ્સ પહેરી એક વેસ્ટર્ન લુક આપી શકાય. ફ્લૅરી પલાઝો સાથે હાઈ-નેક શર્ટ પહેરી બ્રૉડ બેલ્ટ પહેરવાથી એક ફૉર્મલ લુક મળી શકે. ફ્લૅરી પલાઝો સાથે બૉડી-હગિંગ ઇન કટવાળું ટી-શર્ટ પહેરી એના પર સ્ટોલ પહેરવાથી એક ઇન્ડો-વેસ્ટર્ન લુક મળી શકે. પલાઝો સાથે લૉન્ગ કુરતી સાઇડ સ્લિટવાળી પહેરવાથી ઇન્ડિયન લુક મેળવી શકાય. પલાઝો ખાસ કરીને લાંબી યુવતીઓ પર સારાં લાગે છે. ફ્લૅરી પલાઝોમાં મોટા ભાગે ઝીણી પ્રિન્ટ આવતી હોય છે. જો ઓછી હાઇટવાળી યુવતી રનિંગ પ્રિન્ટવાળાં સિન્થેટિક પલાઝો પહેરે તો થોડી લાંબી દેખાશે. સિન્થેટિક ફૅબ્રિકની ખૂબી એ છે કે એ ઇન્ડિયન અને વેસ્ટર્ન લુક બન્ને આપે છે.